GENESIS SUTIYUQ, MOISESPA PUNTA KAQ LIBRON 

1 RAKI 

Genesis 1:1 Qallariynimpi Dios cielokunata kay 
pachata ima unanchaptinmi. 

2 Kay pacha karqa mana formayuq, mana 
imayuq ima; tutayaq ukum karqa, Diospa Espiritumpas 
yakukunapa hawampim muyurqa. 

3 Chaymi Dios nirqa: Rikurichun ach- 
kiy, nispa. Hinaptinmi achkiy karqa. 

4 Chaymi Dios achkiyta sumaq kasqanta 
qawarqa. Hinaptinmi Dios achkiymanta rakirqa tuta- 
yayta. 

5 Chaymi achkiyta Dios sutincharqa pun- 
chawman, tutayaytaflataq tutawan. Hinaptinmi chisiy- 
kuspa achikyamurqa punta kaq punchaw tukunampaq. 

6 Diosmi nirqa: Yakukunapa chawpimpi 
altopi vacio kachun, hinaptin yakukuna rakisqa ka- 
chun, nispa. 

7 Chaymi Dios rurarqa altopi vaciota, 
hinaspam rakirqa vaciopa ukumpi kaq yakukunata, va- 

ciopa hawampi kaq yakukunamanta, hinaptinmi chayna 
karqa. 

8 Hinaspam chay altopi vaciota Dios 
sutincharqa cielokunawan. Hinaptin chisiykuspa 
achikyamurqa iskay kaq punchaw tukunampaq. 

9 Nirqataqmi Dios: Cielokunapa ukumpi 
yakukuna huk hawaqllaman hununakuchun, hinaptin 
chaki rikurichun, nispa. Hinaptinmi chayna karqa. 

10 Diosmi chaki kaqta suticharqa allpa- 
wan, chay yakukuna hufiunasqatafiataqmi lamar qucha- 
wan, hinaspam sumaqllana kasqanta qawarqa, 

11 Chaymi Dios nirqa: Allpamanta xvina- 
muchun muhuyuq verde qurakuna; chaynataq ruruq sa- 
chakunapas sapakama rurunman hina rurumpitaq ka- 
chun murun, nispa. Hinaptinmi chayna karqa. 

12 Chaymi allpamanta verde qurakuna wi- 
ftamurqa sapakama rurunman hina muhuyuq, chaynataq 
ruruq sachakunapas sapakama rurunman hina muruyuq. 
Chaymi Dios qawarqa sumaqllafia kasqanta. 

13 Hinaptinmi chisiykuspa, achikyamur- 
qa kimsa kaq punchaw tukunampaq. 

Genesis 1:14 Nirqataqmi Dios: Cielokunapa va- 
ciompi achkiqkuna kachun punchawta tutata raki- 
nampaq. Ilinaspa tiempokuna, punchawkuna, wataku- 
napas marcanampaq kachun. 

15 Hinaspa cielokunapa vaciompi ach- 
kiqkuna kachun kay pachapa hawranman kanchamunam- 
paq, nispa, Hinaptinmi chayna karqa. 

16 Chaymi Dios iskay hatun achkiqkuna- 
ta rurarqa, hatun kaq achkiqtam punchawpi munay- 
chakunampaq, taksa kaq achkiqtafiataq tutapi mu- 
naychakunampaq; lucerokunatapas rurarqam* 

17 Diosmi churarqa cielokunapa vaciom- 
pi kay pacha kanchanampaq, 

18 hinaspa punchawpi chaynataq tutapi- 
pas munay chakunampaq, chaynataq tutayaytawan pun- 
chawta rakinampaq. Hinaspam Dios sumaqllafla kas- 
qanta qawarqa. 

19 Hinaptinmi chisiykuspa achikyamurqa 
tawa kaq punchaw tukunampaq. 

20 Chaymantam Dios nirqa: Yakupi kawsaq 
urukuna, yaku^unapi paqarimuchun; chaynataq paqari- 

muchun kay pachapa hawampi, alton pawaqkunapas, nis- 
pa. 

21 Chaymantam Dios, yakupi hatun animal - 
kunata unancharqa, yakupi paqarimuq qasqumpa puriq 
imaymana clase urukunacastanman hina, chaynataq ra- 
prayuqkunata llapallan alton pawaqkunata castanman 
hina. Hinaspam Dios sumaqllafia kasqanta qawarqa. 

22 Chaymi Dios bendicispam nirqa: Mi- 
raywan kaspa miraychik lamar quchapi yakukunaman 
huntaychik, kay pachaman alton pawaqkunapas mira - 

chiiiiy nispa* 

23 Hinaptinmi chisiykuspa achikyamurqa 

pichqa kaq punchaw tukunampaq. 

24 Chaymantam Dios nirqa: Allpapi kaw- 
saq animalkuna rikurimuchun castanman hina, uywa a- 
nimalkuna, qasqumpa puriqkuna, chaynataq tukuy rik- 
chaq purun animalkunapas, nispa. Hinaptinmi chay- 
na karqa. 

25 Chaymi Dios rurarqa sapakamata cas- 
tanman hina, purun animalkunata, uywa animalkuna- 
ta, chaynataq allpapi qasqumpa puriq animalkunata- 

pas. Hinaspam Dios qawarqa sumaqllana kasqanta. 

26 Chaymantam Dios nirqa: Nuqanchikman 
rikchakuqta Nuqanchik kaqllata runata rurasun, hi- 
naptinmi lamarquchapi challwakunawan, alton pawaq- 
kunawan, uywa animalkunawan, chaynataq kay pachapi 
qasqumpa puriq animalkunawan tukuy kay pachawan i- 
ma servichikunampaq, nispa. 

2 7 Diosmi runata unancharqa Kikinman 
rikchakuqta, qaritawan warmitam unancharqa. 

2 8 Hinaspam paykunata bendicispan Dios 
nirqa: Wawachuriyuq kaychik miraychik, huntaychik 
kay pachaman; hinaspa lamarquchapi kaq challwaku- 
nawan, alton pawaqkunawan, allpapa hawampi llapallan 
qasqumpa puriq animalkunawan ima servichikuspa ka- 
machiychik. 

29 Hinaspam Dios nirqa: Kayqaya quyki- 
chik kay pachapi llapallan muhuyuq qurakunata, 
chaynataq ruruq sachakunatapas rurumpi muruyuqta 
mikunaykichikpaq . 

30 Kay pachapi llapallan animalkunaman, 
alton pawaqkunaman, kay allpapi llapallan qasqumpa 

puriq animalkunaman, kawsaq animalkunaman quni mi- 
kunampaq, nispa. Hinaptinmi chayna karqa. 

31 Diosmi qawarqa lliw rurasqankunata su- 
maqllafta kasqanta, hinaptinmi chisiykuspa achikya- 
murqa suqta kaq punchaw tukunampaq. 

2 RAKI 

1 Hinaptinmi rurasqankuna tukusqa kar- 
qa, cielokuna kay pachapiwan . 

2 Ghaymi Dios tukurqa rurasqankunata 
qanchis kaq punchawpi; tukuy rurasqanmantam qanehis 
kaq punchawpi samarqa. 

3 Diosmi qanchis kaq punchawta bendecir- 
qa, hinaspam Kikimpa punchawnimpaq rakirqa, Pay 
chay punchawpi llapa imatapas unancharuspa samas- 
qanrayku . 

4 KaynatamS Dios unancharqa, cielokuna- 
ta kay pacha tawan, chay punchawkunapi. 

5 Llapa plantapas kay pachapiqa manaraq- 
mi karqachu, runakunapas manaraqtaqmi karqaraqchu, 
Jehova Diosmi manaraq paqarichimurqachu, nitaqmi ru- 

napas karqaraqchu llamkanampaq . 

6 Ichaqa allpamantam huk waspiy huqa- 
rikurqa lliw allpakuna nuyunampaq. 

7 Jehova Diosmi runata rurarqa nutu 
allpamanta, hinaspam sinqanman pukuykurqa, kawsay- 
niyuq kanampaq, 

8 Hinaspam intipa qispimunan Edempi 
huertata plantarqa. Chaymanmi Jehova Dios runa 
rurasqanta churarqa. 

9 Jehova Diosmi paqarichimurqa allpa- 
manta sachakunata sumaqllana mikunapaqpas ruruyuq- 
ta, chaynataqmi kawsay quq sachatapas huertapa 
chawpimpi, chaynallataq allinta mana allintawan ya- 
chanapaq sachatapas. 

10 Huerta parqunampaqmi Edenmanta huk 
mayu lluqsimurqa, hinaspam chaymanta rakikurqa ta- 
wa pallqaman. 

11 Hukninmi karqa Pison, kaymi tukuy 
Havila allpata muyun, chaypim kan quri. 

12 Chay allpapi quriqa sumaqmi , kantaq- 
mi chaypi sachapa fino resinampas, chaynataq onice 

alhaja rumipas . 

13 Iskay kaq mayu Gihon, kayrai tukuy E- 

tiope allpata muyun. 

14 Kimsa kaq mayu Hidekel , kaymi Asiria- 
manta intinpa qispimunan laivman rin. Tawa kaq ma- 
yunataqmi Eufrates. 

15 Jehova Diosmi runata pusamurqa Eden 
huertaman llamkanampaq, waqaychanampaq ima. 

16 Hinaspam runata Jehova Dios kamacliir- 
qa: Huertapi llapallan sachapa ruruntaqa mikunki- 

punim. 

17 Allinta mana allintawan yachanapaq 
sachapa ruruntam ichaqa ama mikunkichu, chayta mi- 
kuruspaykiqa chiqaptapunim wafiurunki, nispa. 

18 Chaymantam Jehova Dios nirqa: Manam 
allinchu qaripa sapallan kayninqa, yanapaqninta, 
payman rikchakuqmasinta rurasun, nispa. 

19 Jehova Diosmi campopi tukuy animalku- 
nata, chaynataq alton pawaqkunata allpamanta rurar- 
qa, hinaspam Adanman pusamurqa: Imaynatas sutinku- 
nata churanqa, nispa. Adampa suti churasqanmi 11a- 

pan animalkunapa sutiiio 

20 Chaymi Adan sapa uywa animalkunaman, 
alton pawaqkunaman, purumpi animalkunaman ima su- 
tinkunata churarqa. Adampaqmi ichaqa mana tarir- 
qachu yanapaqninta, payman rikchakuqmasinta. 

21 Chaymi Jehova Dios Adanman quykurqa 
sinchi punuyta, pununankama huknin costillanta hur- 
quruspa aychanta kaqlla wichqaykurqa. 

22 Hinaspam Jehova Dios qaripa costillan 
hurqusqanmanta huk warmita rurarqa, hinaspam qari- 
man pusamurqao 

23 Hinaptinmi Adan nirqa: Payqa tulluy- 
manta kaqmi cuerpoymanta kaqmi . Paypa sutinmi kan- 
qa warmi, qarimanta rurasqa kasqanrayku. 

24 Chaymi qari tayta-mamanta saqinqana, 
hinaspam hukllawakunqa warminman, chaymi huk runa 
hinallana kanqaku, nispa<, 

2 5 Hinaspam iskayninku mana pachayuq 
karqakUj Adanmi warminwan mana pinqakurqakuchu. 



5 RAKI 

Genesis 3:1 Jehova Diospa purumpi llapallan ani- 
malkuna unanchasqankunamantapas culebram karqa as- 
wan sakri. Culebram warmita nirqa: Diospa nisur- 
qankichik I aw I Huertapi llapa sachakunapa ruruntaqa 
amam mikunkichikchu, nispa. 

2 Chaymi culebrata contestarqa: Huer- 
tapi sachakunapa ruruntaqa mikunikum. 

3 Ichaqa Diosmi nirqa: Huertapa chaw- 
pimpi sachapa ruruntaqa amam mikunkichikchu, nitaq- 
mi llachpankichikpaschu, yanqanataq wanuruwaqchik, 
nispa. 

4 Chaymi culebra warmita nirqa: Manam 
wafiunkichikpunichu a 

5 Ichaqa Diosmi yachan, maypacham mi- 
kurusqaykichik punchawmi nawikichik kicharikurunqa, 
hinaspam dioskuna hinana allinta mana allinta ya- 
chastin kankichik. 

6 Chaymi warmi qawariykurqa mikunampaq 
allin sacha kasqanta, chaynataq sumaqllana kasqan- 

ta, yachay haypanapaqpas munay sacha kasqanta ima, 

hinaspam rurunta pallaruspa mikururqa; chaynataqmi 
qusanmampas quykurqa, chaymi paypas mikururqa. 

7 Hinaptinmi iskayninkupa ilawinku ki- 
charikururqa, chaymi mana pachayuq kasqankunata 
qawakuykuspanku higospa rapinta sirarqaku pachaku- 

nankupaq. 

8 Chaymi huertapa chawpimpi wayrari- 
muptin Jehova Diospa purisqanta uyariruspankum war- 
mi- qari pakakururqaku huertapi sachakunapa ukum- 
pi, Jehova Diosmanta. 

9 Hinaptinmi Jehova Dios runata qayar- 
qa: iMaypitaq kachkanki? nispa, 

10 Chaymi pay contestarqa: Huertapim 
uyarirurqani purisqaykita, hinaspam mancharikurqa- 
ni, mana pachayuq kaspaymi, pakakururqani , nispa, 

11 Hinaptinmi Dios nirqa: ^Pitaq willa- 
surqanki mana pachayuq kasqaykita? ^Amam mikunki- 
chu nisqay sachapa ruruntachu mikururqanki? nispa. 

12 Chaymi runa contestarqa: Kay warmi 

senoraypaq quwasqaykim quykuwarqa sachapa rurunta 
hinaptinmi mikururqani, nispa. 

13 Chayraantam Jehova Dios warmita nirqa: 
ilmatataq kayta rurarunki? nispa. Hinaptinmi warmi 
nirqa: Culebram enganaruwarqa, chaymi mikururqani, 
nispa. 

14 Hinaptinmi Jehova Dios nirqa culebra- 
ta: Kay rurasqaykimantam llapallan uywa animalku- 
namanta, purumpi animalkunamantapas iiakasqa kanki, 
qasqumpam purinki, mikunkinataqmi fiutu allpayuqta 
kawsanayki punchawkama nispa. 

15 Chiqninachisqaykichikmi qamta warmi- 
tawan; chaynataq miraynikitawan paypa mirayninta- 
pas, chaymi pay umaykita taqfiunqa, qamnataqmi ta- 
lonimpi kachunki. 

16 Warmitam nirqa: Wiksayakuptikim hatun 
nanaykunata yapasqayki; dolorwanmi wachakunki waway- 
kikunata; munaynikinataqmi qusaykiman sujetasqa kan- 
qa, paynataqmi kamachisunki. 

17 Chaymantam runata nirqa: Warmikipa 
nisusqaykita kasuspayki, amam mikunkichu, nisqay 



sachapa rurunta mikurusqaykimantam; allpa nakasqa 
kanqa qamrayku, sapa punchawmi kawsanaykikama 11am- 
kaspa mikunki allpamanta winaqta. 

18 Hinaptinmi kichkakuna, cardokuna wi- 
namunqa allpamanta. Purumpi yuyutam mikunki. 

19 Llamkaspam mikunki allpaman kutiyku- 
naykikama; allpamanta rurasqam kanki, nutu allpam 
kanki allpallamantaqmi kutiykunki. 

20 Chaymantam runa suticharqa Evawan 
warminta, pay llapallan kawsaq runakunapa maman 
kasqanrayku. 

21 Chaymi Jehova Dios warmi-qaripaq qa- 
ramanta pachankuta rurapurqa hinaspam pachachirqa. 

22 Hinaspam Jehova Dios nirqa: Runaqa 
nuqanchik hina allinta mana allintawan yachaqnam 
rikurikun. Yanqafiataq kawsay quq sachapa rurunta 
pallarunman qunqayta mikuruspannataq winaypaq kaw- 

sarunman. 

23 Chaymi Jehova Dios Eden huertamanta 
hurqumurqa chakrapi llamkanampaq, allpamanta ruras- 

qa kasqanrayku. 

Genesis 3:24 Runatam qarquraraurqa hav/anan, hinas- 
pam Eden huertapa intipa qispimunan lawnimpi chu- 
rarqa Querubin sutiyuq angelkunata, ruparichkaq 
espadayuqta, kawsay sachaman riq nan waqaychanampaq 

